POLIISI etandise okunoonyereza ku kyaviiriddeko mmotoka ya mininsita w'amakolero Amelia Kyambadde n'awera nti ne bwe banaazookya zonna ajja kuweereza abantu ab'e Mawokota North waakiri okutambulira ku kagaali.
Okusinziira ku baali mu mmotoka ya Amelia Kyambadde ey'ekika kya Benz Joseph Mugimba agamba nti omuliro gulabika nga gwakanyugibwa wansi wa mmotoka eno ng'etambula kuba gwava wansi era katono bajjiiremu.
Omu ku bayambi ba Mininsita agamba nti wadde nga poliisi ekyanoonyereza ku kyaviirako omuliro guno, waliwo abantu abaasanyukidde embeera eno ne bayisa n'ebivvulu nga balinga abalina kye bamanyi ku muliro guno.
Wabula bino Amelia tebimuyigudde ttama era agamba nti mmotoka ze zonna z'atambuliramu ne bwe bazookya zonna tasobola kulemererwa kuweereza bantu be b'akiikirira waakiri okutambulira ku kagaali ka maanyi ga kifuba.
lug_Latn lug_Latn lug_Latn lug_Latn